Á skólatíma mun ég bara nota símann í frímínútum . Í kennslustundum set ég á hljóðlausa stillingu . Í kennslustundum hef ég símann niðri í tösku / vasa . Í kennslustundum má ég nota símann við námstengda vinnu eftir að hafa fengið leyfi hjá kennara . Í kennslustundum má ég hlusta á tónlist í símanum eftir að hafa fengið leyfi hjá kennara . Þá þarf ég að vera með tilbúinn lagalista ( ekki í boði að vera alltaf að leita að lagi ) . Í íþrótta - og sundtímum geri ég mér grein fyrir því að sömu reglur gilda um símanotkun eins og í öðrum kennslustundum . Ef ég fer ekki eftir þessum viðmiðum samþykki ég , að eftir að kennari hefur gefið mér viðvörun , þá afhendi ég símann minn á skrifstofu skólastjóra . Þar verður hann geymdur til dagsloka og látið vita heim með tölvupósti . Við ítrekuð brot samþykkja foreldrar / forráðamenn mínir að sjá til þess að síminn komi ekki með í skólann í eina viku .